Vaihekė

Vaihekė () – sala Naujojoje Zelandijoje, Haurakio įlankos pietinėje dalyje, į rytus nuo Šiaurės salos, 20 km nuo Oklando. Plotas – 92 km². Paviršius kalvotas, iškyla iki 231 m.

Salos pavadinimas maorių kalba reiškia „šokčiojantys vandenys“. XIX a. pab. Vaihekėje kasta mangano rūda. Dabar vyrauja poilsiavietės, vasarnamiai. Yra vynuogynų, avių, galvijų ūkių. Plaukioja keltai iš Oklando.

2024 m. saloje gyveno 9140 gyventojų.„Aotearoa Data Explorer“. Statistics New Zealand. Administraciškai priklauso Oklando regionui. Pagrindinės gyvenvietės (susitelkusios salos vakaruose) – Onetangis, Oneroa, Ostendas, Surfdeilas, Roki Bėjus.

 Šaltiniai 

Kategorija:Naujosios Zelandijos salos